section_heading: Eurocup Formula Renault 2.0
paragraph_text: Godine 2012. ostao je u istoj momčadi, no s drugim momčadski kolegama: Patrickom Kujalom, Estebanom Oconom i Stefanom Wackerbauerom. Sezona je počela 5. svibnja, opet na stazi Aragón, a sastojala se od sedam rundi, po dvije utrke na svakoj rundi. Od samog početka jedina dva kandidata za naslov su bili Kvjat i Stoffel Vandoorne iz momčadi Josef Kaufmann Racing.<ref> Formula Renault 2.0 2012 season review - Formula Scout. Objavljeno 30. prosinca 2012. Pristupljeno 6. siječnja 2021. Kvjat je na prve četiri utrke na Aragónu i Spa-Francorchampsu upisao čak tri pobjede. Na Nürburgringu koja je bila treća runda, Vandoorne ostvaruje dvije pobjede, no Kvjat uzvraća udarac te u Moskvi upisuje još dvije pobjede, oba puta ispred Vandoornea. Na petoj rundi na Hungaroringu, Kvjat i Vandoorne ostvaruju po jednu pobjedu, a ista stvar se događa i na šestoj rundi na Paul Ricardu. Do tada od 12 utrka koje su bile odvožene, Kvjat i Vandoorne nisu pobijedili samo na jednoj, na prvoj utrci druge runde na Spa-Francorchampsu gdje je slavio Norman Nato. Na 13. utrci, odnosno prvoj utrci posljednje runde u Barceloni, do pobjede dolazi Óscar Tunjo, dok Vandoorne i Kvjat osvajaju drugo i treće mjesto. Uoči posljednje 14. utrke u Barceloni, Vandoorne je imao 244 boda, a Kvjat 230 bodova. U kvalifikacijama je Kvjat uzeo pole position, dok je Vandoorne starta tek sa 16. mjesta. Uoči utrke pala je kiša. Na utrci nije padala, ali je staza bila mokra. Vandoorne je bio šesti veći u drugom krugu, no onda je izletio sa staze i završio utrku. Kvjat je utrku startao na gumama za mokro, no kako se staza sušila, Rus je počeo gubiti pozicije od vozača na slick gumama.<ref> WSR 2012 - Catalunya - Eurocup FR 2.0 - Race 2 - YouTube. Objavljeno 22. listopada 2012. Pristupljeno 6. siječnja 2021. Nije pomoglo ni to što mu je momčad prije starta utrke, promijenila početne gume četiri sekunde poslije dozvoljenog limita za to, te je Kvjat kasnije u utrci dobio kaznu od pet sekundi. Na kraju je utrku završio na osmom mjestu, a četiri osvojena boda koje je osmo mjesto donosilo, nisu bila dovoljna da Rus osvoji naslov.<ref> Formula Renault 2.0 Eurocup 2012 standings - Driver Database. Pristupljeno 6. siječnja 2021.